মহান আলেকজান্ডার
"পৃথিবীর শেষপ্রান্তে" পৌছনোর স্পৃহায় তিনি ৩২৬ খ্রিস্টপূর্বাব্দে ভারত অভিযান শুরু করেন, কিন্তু তাঁর সেনাবাহিনীর দাবীর কারণে ফিরে যেতে বাধ্য হন। ৩২৩ খ্রিস্টপূর্বাব্দে ব্যাবিলন শহরে তাঁর মৃত্যু হলে তাঁর সেনাপতি ও উত্তরাধিকারীদের মধ্যে বেশ কয়েকটি গৃহযুদ্ধে তাঁর অধিকৃত সাম্রাজ্য বহু খন্ডে ভেঙে যায়।
অলিম্পিয়াস
ফিলিপের মৃত্যুর পর অলিম্পিয়াস আলেকজান্ডারের শাসনকে কন্টকমুক্ত করতে ক্লিওপাত্রা ইউরিদিকের দুই সন্তান ইউরোপা ও কারানোসকে হত্যা করান, যার ফলে ক্লিওপাত্রা ইউরিদিকে আত্মহত্যা করতে বাধ্য হন। আলেকজান্ডারের সামরিক অভিযানের সময় অলিম্পিয়াস ম্যাসিডনে রাজনৈতিকভাবে গুরত্বপূর্ণ হয়ে ওঠেন এবং রাজপ্রতিনিধি আন্তিপাত্রোসকে বিবিধ সমস্যার সম্মুখীন করেন। ৩৩০ খ্রিস্টপূর্বাব্দে তিনি এপাইরাসের নতুন রাজা প্রথম আইয়াকিদেসের রাজপ্রতিনিধি হিসেবে দায়িত্ব পালন করেন।